પરંતુ આગામી દિવસોમાં પણ તે માફક આવશે કે કેમ તે જોવાનું રહેશે. ભાજપના મતોમાં ખાસ ઘટાડો થયો નથી. પોતાના ટેકેદારોને જાળવી રાખવા ઉપરાંત છેલ્લા દસેક વર્ષમાં આકર્ષેલા યુવાન મતદારોને પણ ભાજપ જાળવી શક્યું છે. એક વર્ષમાં હજી બીજા યુવાન મતદારો ઉમેરવાના છે. ભાજપ નરેન્દ્ર મોદીની ઇમેજના કારણે તેમને પોતાની તરફ વાળી શકશે. એ સંજોગોમાં વિપક્ષોએ માત્ર બેઠકોની સમજૂતિ કરવા ઉપરાંત મુદ્દાઓ વિશે પણ વિચારવું પડશે.